Jose Ramon Rekalde

Jose Ramon Rekalde Diez (Donostia, Gipuzkoa, 1930 - ib., 2016ko uztailaren 17a) politikaria, legelaria, saiogilea, abokatua eta irakaslea izan zen.

Politikagintzan Frente de Liberación Popular (Euskal Herrian Euskadiko Sozialisten Batasuna) ezker muturreko alderdiko kidea izan zen. Gerora, PSE-EEn sartu zen beste kide askorekin. Eusko Jaurlaritzako Hezkuntza eta Justizia sailburua izan zen alderdi horren izenean.

1962ko abuztuaren 29an, Maria Teresa Castells emaztearekin eta Luis Martin-Santos psikiatra eta idazlearekin batera atxilotu zuten. Melitón Manzanas buru zuen Donostiako Brigada Politiko-sozialaren egoitzan torturatu zuten. Epaitegi militar batek urtebeteko espetxe zigorra ezarri zion. Pozez hartu zuen, beste askok bezala, Carreroren hilketa.

2000ko irailaren 14an, Rekalde etxean sartzera zihoala, ETAko kide batek buruan tiro bat egin zion. Balak ahoa zeharkatu zion, burmuina kaltetu gabe.

Lan nabarmenak 
 Integración y lucha de clases en el neocapitalismo (1982)
 La construcción de las naciones (1982)
 Crisis y descomposición de la política (1995)
 Fe de vida (2004)

Erreferentziak

Ikus, gainera 
 Lagun liburu-denda
 Ignacio Latierro
 Maria Teresa Castells

Kanpo estekak 

PSE-EEko politikariak
Euskal Herriko irakasleak
Eusko Jaurlaritzako Sailburu ohiak
Euskal Herriko gaztelaniazko saiakeragileak
Jakiundeko kideak
Euskal Herriko legelariak
Gipuzkoako abokatuak
Euskal Herriko gatazkan torturatuak
ETAren biktimak
Donostiako politikariak
Donostian hildakoak